ਇਮੇਜਨ ਚੈਨਲ ਨੇ ‘ਜਮੁਨਾ ਪਾਰ’ ਨਾਮੀ ਇੱਕ ਨਵਾਂ ਲੜੀਵਾਰ ਸ਼ੁਰੂ ਕੀਤਾ ਹੈ। ਇਸ ਦੀ ਕਹਾਣੀ ਵਿਧੀ ਤੇ ਬਿਜੂ ਦੇ ਇਰਦ-ਗਿਰਦ ਘੁੰਮਦੀ ਹੈ। ਇਸ ਵਿੱਚ ਇੱਕ ਪਾਸੇ ਵਿਧੀ ਹੈ, ਜਿਸ ਨੇ ਪਿਆਰ ਦੀ ਖਾਤਰ ਆਪਣੇ ਆਪ ਨੂੰ ਪੂਰੀ ਤਰ੍ਹਾਂ ਬਦਲ ਲਿਆ ਹੈ ਤੇ ਦੂਜੇ ਪਾਸੇ ਬਿਜੂ ਜਿਸ ਦਾ ਪਿਆਰ ਹੀ ਬਦਲ ਗਿਆ ਹੈ। ਉਨ੍ਹਾਂ ਦੇ ਖ਼ੂਬਸੂਰਤ ਸਫ਼ਰ ਨੂੰ ਬਿਆਨ ਕਰਦਾ ਹੈ ਇਹ ਲੜੀਵਾਰ। ਜਮੁਨਾ ਪਾਰ ਰਾਹੀਂ ਦਿੱਲੀ ਵਿੱਚ ਪ੍ਰਚਲਿਤ ਦੋ ਸੱਭਿਆਚਾਰਾਂ ਵਿੱਚ ਫ਼ਰਕ ਦਰਸਾਇਆ ਗਿਆ ਹੈ। ਵਿਧੀ ਕਾਫ਼ੀ ਪ੍ਰਭਾਵਸ਼ਾਲੀ, ਸ਼ਰਮੀਲੀ, ਪਰਦੇ ਦੇ ਪਿੱਛੇ ਰਹਿਣ ਵਾਲੀ ਫੈਸ਼ਨ ਡਿਜ਼ਾਈਨਰ ਹੈ, ਉੱਥੇ ਬਿਜੂ ਲਾਪਰਵਾਹ ਪਰ ਬੇਹੱਦ ਪ੍ਰਤਿਭਾਸ਼ਾਲੀ ਮੁੰਡਾ ਹੈ,ਜੋ ਆਪਣੇ ਪਰਿਵਾਰਕ ਕਾਰੋਬਾਰ ’ਚ ਹੱਥ ਵਟਾਉਂਦਾ ਹੈ। ਵਿਧੀ ਤੇ ਬਿਜੂ ਨੂੰ ਇੱਕ ਦੂਜੇ ਤੋਂ ਉਲਟ ਵਿਅਕਤੀਤਵ, ਜੀਵਨ ਸ਼ੈਲੀ ਅਤੇ ਪਰਿਵਾਰ ਦੇ ਕਾਇਦੇ ਕਾਨੂੰਨ ਨਾਲ ਚਲਦੇ ਹੋਏ ਅਨੇਕਾਂ ਪ੍ਰਕਾਰ ਦੀਆਂ ਚੁਣੌਤੀਆਂ ’ਚੋਂ ਲੰਘਣਾ ਪੈਂਦਾ ਹੈ। ਟੀਮ ਮੁਤਾਬਕ ਇਹ ਇੱਕ ਮਨੋਰੰਜਨ ਭਰਪੂਰ ਲੜੀਵਾਰ ਹੈ ਤੇ ਆਮ ਲੋਕਾਂ ਨੂੰ ਪਸੰਦ ਆਵੇਗਾ।

ਪ੍ਰਸ਼ਨਃ ਲੜੀਵਾਰ ‘ਜਮੁਨਾ ਪਾਰ’ ਕਿਸ ਚੈਨਲ ਨੇ ਸ਼ੁਰੂ ਕੀਤਾ ਹੈ?
ਉੱਤਰਃਲੜੀਵਾਰ ‘ਜਮੁਨਾ ਪਾਰ’ ਇਮੇਜਨ  ਚੈਨਲ ਨੇ ਸ਼ੁਰੂ ਕੀਤਾ ਹੈ।